stanford-oval/wikipedia huggingface dataset:
การระดมชนหนักครั้งหลัง
สาเหตุที่เป็นไปได้ > การรบกวนดาวเคราะห์น้อยที่เคลื่อนที่ผ่านดาวอังคาร

สมมติฐานที่เสนอโดย Matija Ćuk ชี้ว่าการชนกันที่นำไปสู่การก่อตัวของแอ่งขนาดใหญ่ช่วงท้ายนั้นเกิดจากการแตกตัวของดาวเคราะห์น้อยขนาดใหญ่ที่ตัดผ่านวงโคจรของดาวอังคาร ดาวเคราะห์น้อยดวงนี้มีขนาดใกล้เคียงกับดาวเวสตา (Vesta )และเป็นเศษซากจากกลุ่มประชากรที่มีขนาดใหญ่กว่าดาวเคราะห์น้อยในแถบดาวเคราะห์น้อยในยุคปัจจุบันนี้เป็นอย่างมาก ในช่วงก่อนเกิดแอ่งอิมเบรียมนั้นการชนส่วนใหญ่เกิดจากดาวเคราะห์น้อยที่พุ่งตัดผ่านดาวอังคาร โดยการระดมในยุคแรกนี้ดำเนินไปจนถึงประมาณ 4,100 ล้านปีก่อน หลังจากนั้นเป็นช่วงเวลาที่ไม่มีการชนกันที่ก่อให้เกิดแอ่งขนาดใหญ่มากนัก ซึ่งในช่วงนี้สนามแม่เหล็กของดวงจันทร์ได้เริ่มเบาบางลง จนกระทั่งประมาณ 3,900 ล้านปีก่อนได้เกิดการชนที่รุนแรงซึ่งทำให้ดาวเคราะห์น้อยขนาดเท่าเวสตาได้แตกตัวออกมา ส่งผลให้จำนวนวัตถุที่พุ่งตัดผ่านดาวอังคารเพิ่มขึ้นอย่างมาก วัตถุเหล่านี้หลายชิ้นได้เดินทางเข้าสู่วงโคจรที่ตัดกับโลก ทำให้เกิดการเพิ่มขึ้นของอัตราการชนบนดวงจันทร์ ส่งผลให้เกิดแอ่งขนาดใหญ่จำนวนหนึ่งบนดวงจันทร์ในช่วงท้ายของเหตุการณ์ นอกจากนี้ Ćuk ยังชี้ให้เห็นถึงสนามแม่เหล็กที่อ่อนหรือขาดหายไปจากแอ่งในช่วงสุดท้ายจำนวนหนึ่ง รวมถึงการเปลี่ยนแปลงในการกระจายตัวของขนาดหลุมอุกกาบาตในเหตุการณ์การระดมชนครั้งหลังนี้ ซึ่งนับเป็นหลักฐานในการสนับสนุนสมมติฐานนี้ อย่างไรก็ตาม ช่วงเวลาที่ชัดเจนและสาเหตุของการเปลี่ยนแปลงในการกระจายตัวของขนาดหลุมอุกกาบาตยังคงเป็นประเด็นถกเถียงอยู่ในปัจจุบัน
สาเหตุที่เป็นไปได้ > แหล่งที่มาอื่น

มีการศึกษาถึงแหล่งที่มาอื่นของเหตุการณ์การระดมชนหนักครั้งหลัง ซึ่งรวมถึงดาวบริวารเพิ่มเติมของโลกที่โคจรอย่างอิสระหรือเป็นวัตถุโทรจัน (trojan) ของดวงจันทร์, วัตถุดาวเคราะห์แรกเริ่มที่เหลือจากการก่อตัวของดาวเคราะห์ชั้นใน, วัตถุร่วมวงโคจรของโลกหรือดาวศุกร์ และการแตกตัวของดาวเคราะห์น้อยขนาดใหญ่ในแถบดาวเคราะห์น้อยหลัก สำหรับดาวบริวารเพิ่มเติมของโลกที่โคจรอย่างอิสระนั้นถูกพบว่าถูกจับเข้าสู่การสั่นพ้องของวงโคจรอย่างรวดเร็วระหว่างการขยายวงโคจรในช่วงแรกที่ขับเคลื่อนด้วยแรงไทดัลของดวงจันทร์ ซึ่งทำให้ดาวบริวารเหล่านี้สูญหายหรือถูกทำลายภายในไม่กี่ล้านปี ในส่วนของวัตถุโทรจันของดวงจันทร์เองก็ถูกพบว่าได้เสียเสถียรภาพไปในระยะเวลา 100 ล้านปี เนื่องจากการสั่นพ้องจากดวงอาทิตย์เมื่อดวงจันทร์อยู่ห่างจากโลกประมาณ 27 รัศมีโลก ในส่วนวัตถุดาวเคราะห์แรกเริ่มที่เหลือจากการก่อตัวของดาวเคราะห์ชั้นในนั้นถูกพิจารณาว่าถูกทำลายลงอย่างรวดเร็วจากการชนกันและการดีดออกจากระบบวงโคจร ทำให้มีจำนวนไม่เพียงพอต่อการสร้างแอ่งในช่วงสุดท้ายของดวงจันทร์ นอกจากนี้ การคงอยู่ในระยะยาวของวัตถุร่วมวงโคจรของโลกหรือดาวศุกร์ในยุคโบราณ (ทั้งในรูปแบบโทรจันหรือวงโคจรลักษณะเกือกม้า) ควบคู่กับการที่ไม่พบหลักฐานของวัตถุดังกล่าวในปัจจุบัน ชี้ว่ามีโอกาสน้อยมากที่วัตถุเหล่านี้จะมีจำนวนเพียงพอที่จะก่อให้เกิด LHB การเกิดเหตุการณ์ LHB จากการแตกตัวของดาวเคราะห์น้อยในแถบดาวเคราะห์น้อยหลักได้ถูกค้นพบว่าต้องการวัตถุชิ้นหลักที่มีขนาดเส้นผ่านศูนย์กลางอย่างน้อย 1,000–1,500 กิโลเมตร พร้อมสภาวะแรกเริ่มที่เหมาะสมอย่างถึงที่สุด อีกทั้งยังมีข้อเสนอว่าเศษซากจากการชนกันระหว่างดาวเคราะห์ชั้นใน ซึ่งปัจจุบันสูญหายไปแล้วนั้นอาจเป็นอีกหนึ่งแหล่งที่มาของ LHB
ระบบดาวอื่นที่อาจมีเหตุการณ์การระดมชนหนักครั้งหลัง

บทความหลัก: อีตา นกกา
มีหลักฐานการค้นพบสภาวะที่เหมือนกับเหตุการณ์การระดมชนหนักครั้งหลังรอบดาวฤกษ์อีตา นกกา
แหล่งข้อมูลอื่น

G. Jeffrey Taylor (August 24, 2006). "Wandering Gas Giants and Lunar Bombardment". Planetary Science Research Discoveries.
Barbara Cohen (January 24, 2001). "Lunar Meteorites and the Lunar Cataclysm". Planetary Science Research Discoveries.
Ker Than, "New Insight into Earth’s Early Bombardment" – Space.com, April 17, 2006.
Late Heavy Bombardment was asteroidal, not cometary, The Geological Society, March 4, 2002.
Robert Roy Britt, "Evidence for Ancient Bombardment of Earth เก็บถาวร 2002-10-04 ที่ เวย์แบ็กแมชชีน," – Space.com, July 24, 2002.
William F. Bottke and Marc D. Norman "The Late Heavy Bombardment" Annual Review of Earth and Planetary Sciences 2017 Vol. 45:619-647
ภาพจำลองที่แสดงตำแหน่งของดาวเคราะห์ชั้นนอกและแถบดาวเคราะห์น้อย: (a) การจัดเรียงในช่วงแรกก่อนที่ดาวพฤหัสบดี (สีเขียว) และดาวเสาร์ (สีส้ม) จะเข้าสู่สภาวะสั่นพ้องที่ 2:1; (b) การกระจัดกระจายของดาวเคราะห์น้อยเข้าสู่ระบบสุริยะชั้นในหลังจากที่วงโคจรของดาวเนปจูน (สีน้ำเงินเข้ม) และดาวยูเรนัส (สีน้ำเงินอ่อน) เปลี่ยนแปลง; (c) สถานะหลังจากที่ดาวเคราะห์น้อยถูกดีดออกโดยดาวเคราะห์.
การบุกยึดท่าอากาศยานในประเทศไทย พ.ศ. 2551

การบุกยึดท่าอากาศยานในประเทศไทย พ.ศ. 2551 เป็นเหตุการณ์ที่เกิดขึ้นระหว่างวันที่ 24 พฤศจิกายน - 3 ธันวาคม พ.ศ. 2551 โดยในวันที่ 24 พฤศจิกายน กลุ่มพันธมิตรประชาชนเพื่อประชาธิปไตย ได้บุกเข้ายึดท่าอากาศยานดอนเมืองและท่าอากาศยานสุวรรณภูมิได้สำเร็จ
ส่งผลให้ในวันที่ 27 พฤศจิกายน นายสมชาย วงศ์สวัสดิ์ นายกรัฐมนตรี ต้องประกาศสถานการณ์ฉุกเฉินที่มีความร้ายแรงในทั้งสองพื้นที่ โดยมี พลตำรวจเอก โกวิท วัฒนะ รัฐมนตรีว่าการกระทรวงมหาดไทยเป็น ผู้กำกับการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง พลตำรวจโท ฉลอง สนใจ ผู้บัญชาการตำรวจภูธรภาค 1 เป็นหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง แต่ก็มิได้มีการดำเนินการตามประกาศสถานการณ์ฉุกเฉินแต่อย่างใด และกลุ่มพันธมิตรฯก็ได้ประกาศยุติการชุมนุมไปในที่สุดในวันที่ 3 ธันวาคม หลังจากที่นายสมชายพ้นจากตำแหน่งไปเมื่อวันที่ 2 ธันวาคม
เหตุการณ์นี้โดยทั่วไปเข้าใจว่าเป็นการยึดท่าอากาศยานดอนเมืองและท่าอากาศยานสุวรรณภูมิเพียง 2 แห่ง แต่ข้อเท็จจริงมีท่าอากาศยานถูกยึดถึง 5 แห่ง ได้แก่ท่าอากาศยานดอนเมือง ท่าอากาศยานสุวรรณภูมิ ท่าอากาศยานหาดใหญ่​ ท่าอากาศยานกระบี่​และท่าอากาศยานนานาชาติภูเก็ต​
ปัจจุบันคดีนี้ยังไม่แล้วเสร็จโดยอัยการได้ทำการเลื่อนฟ้อง 18 ครั้งก่อนที่จะส่งฟ้องในวันที่ 14 มีนาคม พ.ศ. 2556สำนวนคดีมี 8 สำนวนได้แก่ อ.973/2556 , อ.1087/2556 , อ.1204/2556 , อ.1279 /2556 , อ.1361/2556 , อ.1406/2556 , อ.1522/2556 และ อ.1559/2556
ลำดับเหตุการณ์ > 29 สิงหาคม

16.40 น. ท่าอากาศยานหาดใหญ่ และท่าอากาศยานนานาชาติภูเก็ต ประกาศปิดทำการบินเนื่องจากกลุ่มพันธมิตรประชาชนเพื่อประชาธิปไตยเข้ายึดพื้นที่
​ 18.00 น. ท่าอากาศยานกระบี่​ปิดทำการเนื่องจากผู้ชุมนุมเข้ายึดทางวิ่งของสนามบิน
ลำดับเหตุการณ์ > 31 สิงหาคม

15.35 น. ท่าอากาศยานนานาชาติภูเก็ตเปิดทำการอีกครั้ง
ลำดับเหตุการณ์ > 24 พฤศจิกายน

06.30 น. กลุ่มพันธมิตรฯปฏิบัติการดาวกระจาย เคลื่อนขบวนจากทำเนียบรัฐบาลไปปิดล้อมรัฐสภา เพื่อขัดขวางการประชุมรัฐสภา และทยอยเดินทางไปปิดกองบัญชาการตำรวจนครบาล และกระทรวงการคลัง
09.40 น. นายชัย ชิดชอบ ประธานรัฐสภา โทรศัพท์แถลงข่าวผ่านโทรศัพท์มือถือของนายพิทูร พุ่มหิรัญ เลขาธิการสภาผู้แทนราษฎร ให้งดการประชุมรัฐสภาจนกว่าเหตุการณ์จะกลับสู่ภาวะปกติ
12.30 น. นายสมศักดิ์ โกศัยสุข แกนนำกลุ่มพันธมิตรฯ ประกาศให้ผู้ชุมนุมเดินทางไปท่าอากาศยานดอนเมือง เพื่อไม่ให้มีการประชุมคณะรัฐมนตรี
14.20 น. กลุ่มพันธมิตรฯประกาศจะมีมาตรการสูงสุดกดดันรัฐบาลให้ลาออกภายในวันที่ 25 พฤศจิกายน
17.45 น. กลุ่มพันธมิตรฯยึดท่าอากาศยานดอนเมืองได้อย่างเบ็ดเสร็จ พล.ต.จำลอง ศรีเมือง ประกาศจะต้องให้รัฐบาลนายสมชายออกไปให้ได้ และมอบหมายให้นายสมศักดิ์รับผิดชอบนำการชุมนุมที่ดอนเมือง
ลำดับเหตุการณ์ > 25 พฤศจิกายน

10.45 น. กลุ่มพันธมิตรฯเดินทางไปสมทบที่ท่าอากาศยานดอนเมือง และเคลื่อนขบวนบุกกองบัญชาการกองทัพไทย เพื่อขัดขวางไม่ให้มีการประชุมคณะรัฐมนตรี
15.00 น. กลุ่มพันธมิตรฯเคลื่อนขบวนเข้าไปยึดพื้นที่ท่าอากาศยานสุวรรณภูมิ ส่งผลให้ผู้โดยสารไม่สามารถเดินทางเข้าไปยังสนามบินได้
16.00 น. กลุ่มพันธมิตรฯหลายพันคนใช้รถยนต์ส่วนตัวและรถบรรทุก 6 ล้อปิดเส้นทางมอเตอร์เวย์ทางเข้าท่าอากาศยานสุวรรณภูมิ ทำให้การจราจรเป็นอัมพาต
17.10 น. เกิดเหตุปะทะทำร้ายกันระหว่างกลุ่มพันธมิตรฯและกลุ่มคนเสื้อแดง บริเวณปากซอยวิภาวดีฯ 3 นานกว่า 20 นาที โดยมีการใช้อาวุธมีด ไม้ และมีเสียงปืนดังติดต่อกันหลายนัด หลังสถานการณ์คลี่คลายมีกลุ่มคนเสื้อแดงได้รับบาดเจ็บ 11 ราย และถูกนำส่งรักษาตัวที่โรงพยาบาลเปาโล
19.30 น. กลุ่มพันธมิตรฯทยอยเดินทางมาสมทบยึดท่าอากาศยานสุวรรณภูมิ ส่งผลให้ผู้โดยสารและลูกเรือหลายพันคนตกเครื่อง ขณะที่ผู้โดยสารบางส่วนเลื่อนการเดินทางออกไปอย่างไม่มีกำหนด
20.00 น. การด์พันธมิตรก่อเหตุทำร้ายร่างกายเจ้าหน้าที่ของท่าอากาศยานสุวรรณภูมิเนื่องจากต้องการเข้าไปบริเวณอาคารผู้โดยสารขาออกแต่เจ้าหน้าที่ไม่อนุญาต
21.00 น. นาย เสรีรัตน์ ประสุตานนท์ รักษาการผู้อำนวยการใหญ่ท่าอากาศยานไทย กล่าวภายหลังกลุ่มพันธมิตรฯบุกเข้าไปยึดท่าอากาศยานสุวรรณภูมิว่าได้หารือกับผู้ที่เกี่ยวข้องโดยเห็นว่าให้ปิดการใช้บริการท่าอากาศยานสุวรรณภูมิ ทั้งขาเข้า-ออกโดยไม่มีกำหนด
ลำดับเหตุการณ์ > 26 พฤศจิกายน

12.00 น. เรือตรีแซมดิน เลิศบุศย์ ผู้ประสานงานกองทัพธรรม ได้นำกลุ่มชุมนุมพันธมิตรฯ ประมาณ 30 คน เข้าไปยัง หอบังคับการบิน และเจรจากับเจ้าหน้าที่เพื่อขอเข้าไปตรวจสอบภายในหอบังคับการบิน เพื่อให้มั่นใจว่าไม่มีเที่ยวบินใดขึ้นหรือลงที่สนามบินสุวรรณภูมิ และเข้าไปตรวจสอบเส้นทางการบินของ นายสมชาย วงศ์สวัสดิ์ นายกฯ โดยเจ้าหน้าที่อนุญาตให้เข้าไป 5 คน
14.00 น. พล.อ.อนุพงษ์ เผ่าจินดา ผู้บัญชาการทหารบก ในฐานะประธานคณะกรรมการติดตามสถานการณ์ และรองผู้อำนวยการรักษาความมั่นคงภายใน แถลงภายหลังร่วมประชุมกับ 5 องค์กรภาคเอกชน เสนอทางออกให้นายกรัฐมนตรีประกาศยุบสภา และให้กลุ่มพันธมิตรฯยุติการชุมนุม ถอนกำลังออกจากท่าอากาศยานสุวรรณภูมิ และสนามบินดอนเมือง
18.10 น. นายสมชาย วงศ์สวัสดิ์ นายกรัฐมนตรี เดินทางโดยเครื่องบินเช่าเหมาลำสายการบินไทยจากกรุงลิมา ประเทศเปรู ถึงท่าอากาศยานทหารกองบิน 41 เชียงใหม่ ท่ามกลางการอารักขาอย่างแน่นหนาของชุดปฏิบัติการพิเศษพร้อมอาวุธครบมือ โดยมีกลุ่มคนเสื้อแดง 500 คนเดินทางมาให้กำลังใจ
18.30 น. กลุ่มพันธมิตรฯแถลงยืนยันจุดยืนเดิมให้รัฐบาลต้องลาออก ไม่ใช่ยุบสภาและเปิดทางให้มีรัฐบาลประชาภิวัตน์
22.15 น. นาย สมชาย วงศ์สวัสดิ์ นายกรัฐมนตรี ออกรายการทางสถานีโทรทัศน์เอ็นบีที ที่จังหวัดเชียงใหม่ ยืนยันไม่ลาออก ไม่ยุบสภา และเรียกร้องให้ผู้ชุมนุมคืนทำเนียบรัฐบาลและท่าอากาศยานทั้งสองแห่งโดยเร็วที่สุด
24.00 น. บริษัท ท่าอากาศยานไทย จำกัด (มหาชน) ประกาศปิดใช้บริการท่าอากาศยานดอนเมือง 48 ชั่วโมง เนื่องจากมีกลุ่มผู้ชุมนุมแอบเข้าไปในรันเวย์และเข้าไปขอเจ้าหน้าที่หอ บังคับการบินตรวจสอบข้อมูล และสร้างกระแสยึดหอบังคับการบิน
ลำดับเหตุการณ์ > 27 พฤศจิกายน

09.00 น. นายสมชาย วงศ์สวัสดิ์ นายกรัฐมนตรี เรียกประชุมคณะรัฐมนตรี ที่ศาลากลางจังหวัดเชียงใหม่ หลังจากแถลงข่าวยืนยันว่าจะไม่ลาออกหรือยุบสภา
15.00 น. มีกระแสข่าวปลด พล.อ.อนุพงษ์ เผ่าจินดา ผู้บัญชาการทหารบก และกระแสข่าวการรัฐประหารตลอดช่วงบ่าย กระทั่ง พ.อ.สรรเสริญ แก้วกำเนิด โฆษกกองทัพบก แถลงยืนยันว่าไม่มีการเคลื่อนกำลังเพื่อรัฐประหาร
16.00 น.
ท่าอากาศยานไทยประกาศปิดใช้บริการท่าอากาศยานดอนเมืองต่อไปไม่มีกำหนด
การบินไทย ร่วมกับกองทัพเรือ เปิดสนามบินอู่ตะเภาเป็นศูนย์กลางนำเที่ยวบินระหว่างประเทศขึ้น-ลง เพื่อระบาย นักท่องเที่ยวตกค้างทั้งขาออกและขาเข้า ได้เต็มที่ 3 เที่ยว/วัน
21.00 น. นายสมชาย วงศ์สวัสดิ์ นายกรัฐมนตรี แถลงผ่านเอ็นบีทีจากจังหวัดเชียงใหม่ ประกาศสถานการณ์ฉุกเฉินที่บริเวณท่าอากาศยานสุวรรณภูมิและสนามบินดอนเมือง เพื่อป้องปรามการชุมนุมในเขตพื้นที่ทั้ง 2 แห่ง
21.15 น. มีคำสั่งนายกรัฐมนตรีที่ 301/2551 เรื่อง แต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรงโดยให้ พลตำรวจเอก โกวิท วัฒนะ รัฐมนตรีว่าการกระทรวงมหาดไทยเป็น ผู้กำกับการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง และให้ พลตำรวจโท ฉลอง สนใจ ผู้บัญชาการตำรวจภูธรภาค 1 เป็นหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง
ลำดับเหตุการณ์ > 28 พฤศจิกายน

ตลอดทั้งวัน กระทรวงการท่องเที่ยวและกีฬา ร่วมกับ 6 กระทรวง และตัวแทนสายการบินทั้งหมดหาทางออกร่วมกัน
ที่สำนักงานตำรวจแห่งชาติ นายสมชาย วงศ์สวัสดิ์ นายกรัฐมนตรี มีคำสั่งสำนักนายรัฐมนตรี ที่ 305/2551 ให้ พล.ต.อ.พัชรวาท วงษ์สุวรรณ ผู้บัญชาการตำรวจแห่งชาติ มาปฏิบัติงานสำนักนายกรัฐมนตรี โดยให้ได้รับเงินเดือนของสังกัดเดิมไปก่อนและให้ พล.ต.อ.ปทีป ตันประเสริฐ จเรตำรวจแห่งชาติ เป็นผู้รักษาราชการแทน
ลำดับเหตุการณ์ > 29 พฤศจิกายน

พลตำรวจโท ฉลอง สนใจ ผู้บัญชาการตำรวจภูธรภาค 1 ในฐานะหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง ออกข้อกำหนด โดยอาศัยอำนาจตามมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548รวมทั้งออกคำสั่งคำสั่งหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงในเขตท้องที่เขตลาดกระบัง กรุงเทพมหานคร และอำเภอบางพลี อำเภอบางเสาธง จังหวัดสมุทรปราการ ที่ 2/2551 และ คำสั่งหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงในเขตท้องที่เขตลาดกระบัง กรุงเทพมหานคร และอำเภอบางพลี และอำเภอบางเสาธง จังหวัดสมุทรปราการ ที่ 3/2551
ลำดับเหตุการณ์ > 1 ธันวาคม

พลตำรวจโท ฉลอง สนใจ ผู้บัญชาการตำรวจภูธรภาค 1 ในฐานะหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรง ออกข้อกำหนด โดยอาศัยอำนาจตามมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 2)
ลำดับเหตุการณ์ > 2 ธันวาคม

ศาลรัฐธรรมนูญ พิพากษายุบพรรคพลังประชาชน พรรคชาติไทย และพรรคมัชฌิมาธิปไตย และตัดสิทธิ์ทางการเมืองกรรมการบริหารพรรคทั้งหมดเป็นเวลา 5 ปี เป็นผลให้นายสมชาย วงศ์สวัสดิ์ นายกรัฐมนตรีและรัฐมนตรีที่ดำรงตำแหน่งกรรมการบริหารพรรคทั้งสามต้องพ้นจากตำแหน่ง โดยนายชวรัตน์ ชาญวีรกูล รองนายกรัฐมนตรี ปฏิบัติราชการรักษาการนายกรัฐมนตรี จนกว่าจะมีการเลือกนายกรัฐมนตรีคนใหม่
ลำดับเหตุการณ์ > 3 ธันวาคม

10.00 น. กลุ่มพันธมิตรฯ ประกาศยุติการชุมนุม หลังจากที่ นายสมชาย วงศ์สวัสดิ์ นายกรัฐมนตรี พ้นจากตำแหน่งไป 1 วันก่อนหน้านั้น ทั้งนี้ ยืนยันว่าหากยังมีความเคลื่อนไหวที่ต้องการจะแก้ไขรัฐธรรมนูญ หรือมีความเคลื่อนไหวในการจัดตั้งรัฐบาลที่มีความไม่ชอบมาพากล หรือทุจริต กลุ่มพันธมิตรฯ ยังพร้อมที่จะกลับมาทุกครั้ง
ลำดับเหตุการณ์ > 9 ธันวาคม

มีประกาศ เรื่องยกเลิกสถานการณ์ฉุกเฉินที่มีความร้ายแรงในเขตท้องที่เขตดอนเมืองและเขตลาดกระบัง กรุงเทพมหานคร และอำเภอบางพลีและอำเภอบางเสาธง จังหวัดสมุทรปราการ ประกาศและคำสั่งที่เกี่ยวข้อง โดย ชวรัตน์ ชาญวีรกูล รองนายกรัฐมนตรี ปฏิบัติหน้าที่แทนนายกรัฐมนตรี
ผลกระทบ

นายเสรีรัตน์ ประสุตานนท์ ผู้อำนวยการท่าอากาศยานสุวรรณภูมิ เปิดเผยว่าตั้งแต่ท่าอากาศยานสุวรรณภูมิงดเที่ยวบิน ตั้งแต่เวลา 22.00-18.00 น. มีเที่ยวบินได้รับผลกระทบ 402 เที่ยวบิน และจากที่ไม่สามารถให้บริการเที่ยวบินขึ้น-ลงได้มาตั้งแต่เมื่อวันที่ 25 พฤศจิกายนนั้น ได้ประเมินความเสียหายพบว่า ตั้งแต่เวลา 22.00 น.วันที่ 25 พฤศจิกายน จนถึง 18.00 น.วันที่ 26 พฤศจิกายน คาดว่าท่าอากาศยานไทยจะสูญเสียรายได้ในส่วนของค่าธรรมเนียมขึ้น-ลงสนามบินกว่าวันละ 53 ล้านบาท จากเที่ยวบินที่ขึ้น-ลงไม่ได้กว่า 292 เที่ยวบิน ยังไม่รวมค่าร้านค้าและค่าเช่าพื้นที่ของกลุ่มคิงส์เพาเวอร์ด้วย
นายสุรชัย ธารสิทธิ์พงษ์ ปลัดกระทรวงคมนาคม กล่าวว่าความเสียหายที่คาดการณ์ในเบื้องต้น ทั้งช่วงที่เกิดเหตุการณ์ชุมนุม และผลกระทบต่อเนื่องอีก 6 เดือน คาดว่าไม่ต่ำกว่า 20,000 ล้านบาท และส่งผลกระทบต่อผลประกอบการบริษัทปี พ.ศ. 2551 ที่จะขาดทุน รวมถึงกระทบต่อแผนการใช้เงินของบริษัท โดยเฉพาะเงินกู้ระยะสั้นที่อาจต้องรีไฟแนนซ์ประมาณ 10,000 ล้านบาท และแผนการชำระค่าเครื่องบิน ดังนั้น จะเสนอให้รัฐบาลพิจารณาหาเงินอุดหนุนให้หรือหาแหล่งเงินกู้ประมาณ 20,000 ล้านบาท
ผู้ช่วยศาสตราจารย์ ดร.ธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทยเปิดเผยว่า ทางศูนย์ได้ประเมินผลกระทบต่อระบบเศรษฐกิจที่เกิดขึ้นจากจากสถานการณ์ทางการเมืองที่ไม่แน่นอน และการปิดสนามบินสุวรรณภูมิออกเป็น 2 กรณี กรณีแรกสถานการณ์ยืดเยื้อแต่จบภายในเดือนพฤศจิกายน 2551 จะทำให้เศรษฐกิจไตรมาส 4 ขยายตัว 2.8-3.3% และผลกระทบทางการเมืองต่อระบบเศรษฐกิจตั้งแต่เดือนสิงหาคม-ธันวาคม 2551 จะทำให้เกิดการสูญเสียด้านต่างต่างๆ ดังนี้ ด้านบริโภค 15,000-20,000 ล้านบาท ด้านลงทุน 6,000-11,000 ล้านบาท ด้านส่งออก 10,000-24,000 ล้านบาท ด้านท่องเที่ยว 42,000-75,000 ล้านบาท และต่อภาพรวมทางเศรษฐกิจ 73,000-130,000 ล้านบาท และเศรษฐกิจไทยปี 2551 ขยายตัว 4.5-4.8%
กรณีที่สอง สถานการณ์ยืดเยื้อจนถึงเดือนธันวาคม 2551 ทำให้ไตรมาส 4 เศรษฐกิจขยายตัวเหลือ 1.5-2% และเกิดความสูญเสียในด้านบริโภค 21,000-30,000 ล้านบาท การลงทุน 12,000-25,000 ล้านบาท การส่งออก 25,000-40,000 ล้านบาท การท่องเที่ยว 76,000-120,000 ล้านบาท ต่อเศรษฐกิจโดยรวม 134,000-215,000 ล้านบาท และขยายตัวเหลือ 4.1-4.4% ซึ่งกรณีที่สองจะมีความเป็นไปได้สูง และกระทบต่อการขยายตัวให้ตกต่ำลงไปอีกในไตรมาสแรกของปี 2552 และทำให้เศรษฐกิจไทยปีหน้า จากคาดการณ์เดิมขยายตัว 3-4% เหลือ 2-3% ใกล้เคียงกับปี 2545 ที่ขยายตัว 2% และอาจกระทบต่อการจ้างงานลดลงกว่า 1 ล้านคน
คดีการบุกยึดท่าอากาศยานในประเทศไทย นั้นเป็นไปอย่างล่าช้ามาก พนักงานอัยการใช้เวลาทำคดี 4 ปี 5 เดือน  เลื่อนฟ้องถึง 18 ครั้ง และส่งฟ้องในที่สุดในวันที่ 14 มีนาคม พ.ศ. 2556
ในวันที่ 21 กันยายน พ.ศ. 2560 ศาลฎีกายกคำร้อง 13 แกนนำ พันธมิตรประชาชนเพื่อประชาธิปไตย ส่งผลให้คดีทางแพ่งจบลง โดยศาลให้ชดใช้ค่าเสียหาย 522,160,947.31 บาท พร้อมดอกเบี้ยร้อยละ 7.5 ต่อปี นับแต่วันที่ 3 ธ.ค.51 เป็นต้นไปจนกว่าจะชำระเสร็จ
มุมมองต่างประเทศ

รัฐบาลจีน ฝรั่งเศส นิวซีแลนด์ สิงคโปร์ อังกฤษ สหรัฐอเมริกา ออสเตรเลียและญี่ปุ่นประกาศเตือนพลเมืองของตนให้หลีกเลี่ยงการเดินทางมายังประเทศไทย
สหภาพยุโรปกระตุ้นให้กลุ่มผู้ชุมนุมออกจากสนามบินอย่างสันติ โดยให้ความเห็นว่า "ขณะที่ให้ความเคารพต่อสิทธิในการประท้วง กระนั้น สหภาพยุโรปก็พิจารณาว่าฤติการณ์ดังกล่าวเป็นการกระทำที่ไม่เหมาะสมเป็นอย่างยิ่ง"
กีฬาฟันดาบในโอลิมปิกฤดูร้อน 2012 – เอเป้ทีมหญิง

| เอเป้ทีมหญิง ในโอลิมปิกครั้งที่ 30 |
| --- | --- |

สนาม: เอ็กซ์เซล ลอนดอน
วันที่: 4 สิงหาคม
จำนวนนักกีฬา: 24 คน  จาก 8 ประเทศ
← 20082016 →
| ฟันดาบ  โอลิมปิกฤดูร้อน 2012  |
| --- | --- | --- | --- | --- |
| ประเภทฟอยล์ |   | บุคคลชาย |   | บุคคลหญิง |
|  |   | ทีมชาย |   | ทีมหญิง |
| ประเภทเอเป้ |   | บุคคลชาย |   | บุคคลหญิง |
|  |   |  |   | ทีมหญิง |
| ประเภทเซเบอร์ |   | บุคคลชาย |   | บุคคลหญิง |
|  |   | ทีมชาย |   |  |
ExCel Exhibition Centre
กีฬาฟันดาบในโอลิมปิกฤดูร้อน 2012 ประเภทเอเป้ทีมหญิง
แข่งขัน วันที่ 4 สิงหาคม 2555
สนามการแข่งขัน : ExCel Exhibition Center
นักกีฬาเข้าร่วมการแข่งขัน 24 คน จาก 8 ทีม 8 ประเทศ
โปรแกรมการแข่งขัน

แข่งขันวันที่ 4 สิงหาคม 2555 (ตามเวลาของประเทศสหราชอาณาจักร)
| เวลาการแข่งขัน | รอบการแข่งขัน |
| --- | --- |
09.00 น.: รอบก่อนรองชนะเลิศ
12.00 น.: รอบรองชนะเลิศ 1
13.30 น.: รอบรองชนะเลิศ 2
15.00 น.: รอบชิงอันดับ 7-8
15.00 น.: รอบชิงอันดับ 5-6
18.00 น.: รอบชิงเหรียญทองแดง
19.15 น.: รอบชิงเหรียญทอง
ประเทศที่เข้าร่วมการแข่งขัน

มีนักกีฬาเข้าร่วมแข่งขัน 24 คน จาก 8 ทีม 8 ประเทศ
โรมาเนีย 3 คน
จีน 3 คน
รัสเซีย 3 คน
อิตาลี 3 คน
เกาหลีใต้ 3 คน
สหรัฐอเมริกา 3 คน
ยูเครน 3 คน
เยอรมนี 3 คน
สพล อัศวมั่นคง

| สพล อัศวมั่นคง |
| --- | --- |

สารนิเทศภูมิหลัง
เกิด: 6 ธันวาคม พ.ศ. 2536 (31 ปี) กรุงเทพมหานคร ประเทศไทย
ส่วนสูง: 180 เซนติเมตร (5 ฟุต 11 นิ้ว)
อาชีพ: นักแสดง นายแบบ นักร้อง พิธีกร
ปีที่แสดง: พ.ศ. 2558–ปัจจุบัน
สังกัด: 7 HD (2560–2565) GMM TV (2565–ปัจจุบัน)
สพล อัศวมั่นคง (เกิด 6 ธันวาคม พ.ศ. 2536) ชื่อเล่น เกรท เป็นนักแสดง นายแบบ นักร้อง และพิธีกรชาวไทย อดีตนักแสดงสังกัดช่อง 7 HD ปัจจุบัน​เซ็น​สัญญา​เป็นนักแสดงในสังกัด GMM TV
ประวัติ

เกรท สพล เกิดเมื่อวันที่ 6 ธันวาคม พ.ศ. 2536กรุงเทพมหานคร สำเร็จ​การศึกษาระดับมัธยมศึกษา​จาก โรงเรียนบดินทรเดชา (สิงห์ สิงหเสนี) และสำเร็จ​การศึกษา​ระดับ​ปริญญาตรี​จาก สถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาเทคโนโลยีการจัดการวิศวกรรม ​
อาชีพ

เกรท สพล เคยเป็นเชียร์ลีดเดอร์ธรรมศาสตร์ ในงานฟุตบอลประเพณีจุฬาฯ–ธรรมศาสตร์ ครั้งที่ 70 โดยเขาเริ่มเข้าสู่วงการบันเทิงไทยด้วยการเป็นดีเจคลื่นในวิทยุและได้รับโอกาสเดินประกวดเดินแบบโดยเวทีการประกวด The Cleo Most Eligible Bachelor 2016 และได้รับรางวัลชนะเลิศ หลังจากนั้นเขาได้แสดงใน MVเพลง "หลุมรัก" ของศิลปินวงอินสติงก์ และ เพลง "ไว้ใจ" ของKLEAR ต่อมาเขาได้ร่วมงานกับทางGMM TV มีผลงานแสดงซีรีส์ รูมอะโลน 2 เป็นที่รู้จักกันในบทบาท "คีย์" และได้รับบทบาท "ป้อง" ในซีรีส์ Bangkok รัก StoriesBangkok รัก Stories ในปี 2560 ได้รับโอกาสเข้าร่วมแสดงละครเรื่อง พ่อยุ่งลุงไม่ว่าง ในฐานะนักแสดงรับเชิญออกอากาศทางสถานีช่อง 3 ต่อมาในปีเดียวกันเขาได้ลงนามสัญญาในฐานะนักแสดงในสังกัดช่อง 7 HD โดยมีผลงานเรื่องแรกเป็นละครซิตคอม เรื่อง รักหวานบ้านวุ่น และมีผลงานเรื่อยมากับทางช่อง 7​ ปัจจุบัน​ได้หมดสัญญา​กับต้นสังกัดช่อง 7​ และเซ็นสัญญา​เป็นนักแสดง​ในสังกัดGMM TV
ผลงาน > ละครโทรทัศน์​ซีรีส์

ผลงานในฐานะนักแสดงอิสระ
| ปี | เรื่อง | บทบาท | ออกอากาศ |
| --- | --- | --- | --- |
| 2558 | ​รูมอะโลน2​ | คีย์ | จีเอ็มเอ็มทีวี |
| 2560 | ​พ่อยุ่งลุงไม่ว่าง​ | โจโฉ (รับเชิญ)​ | ช่อง 3 เอชดี​ |
| 2560 | ​Bangkok รัก Stories ตอน Please​ | ป้อง | จีเอ็มเอ็มทีวี |
| 2563 | ​Manner of Death พฤติการณ์ที่ตาย​ | พ.ต.ต.จิรพัฒน์ ผลประเสริฐ (สารวัตรเอ็ม) | วีทีวี |
| 2565 | ​เซียนสับราง Catch me baby | พัฒน์ | วีทีวี |
| 2567 | Start Up Thailand | จิราภัทร | True id |
| 2567 | ​Beauty Newbie หัวใจไม่มีปลอม​ | เซ้นต์ | จีเอ็มเอ็ม 25 |
| 2567 | ​วันดีวิทยา Wandee Goodday | ยักษ์ (ยอยักษ์) | จีเอ็มเอ็ม 25 |
| 2567 | Octo-Emotion Investigator Akari Shinno ซีซั่น 2 | กฤษณ์ วรรณรัตน์ | Yomiuri TV |
| รอเปิดกล้อง​ | ​จาฤกรติชา Memori of Rati | ธีรธรณ์ | จีเอ็มเอ็ม 25 |

ผลงานในฐานะนักแสดงช่อง 7 HD
| ปี | เรื่อง | บทบาท |
| --- | --- | --- |
| 2561 | รักหวานบ้านวุ่น​ | เสาเอก |
| 2561 | ​เจ้าสาวช่างยนต์ | ธีรนันท์ ค้าเจริญไพศาล |
| 2562 | ​หลงเงาจันทร์​ | พลาทิป เมฆสกุลไพศาล (พีท) (รับเชิญ) |
| 2562 | ​สองนรี​ | พิศาล อนุมาน (ศานต์) |
| 2563 | ​ตะวันอาบดาว​ | เมฆ |
| 2563 | ​พรหมพิศวาส​ | อานนท์ รัตนรุ่งเรือง |
| 2563 | ​รหัสริษยา​ | ธนา ธนเวศน์ |
| 2565 | ​เสาร์ ๕​ | กริ่ง คลองตะเคียน |
| 2565 | ​กรงน้ำผึ้ง​ | ศักดิ์ณรงค์ เตชะดำรงสกุล (ย้ง) |
ผลงาน > ละครสั้น

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2563 | ฟ้ามีตา​​ | ​คนเดียว ที่คิดถึง | กุ้ง | ช่อง 7HD |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2562 | แสงกระสือ  | เจิด |
| 2564 | อโยธยา มหาละลวย​ | ทอง |
| 2566 | มอนโด | ดอม |
| 2566 | ไปรษณีย์ 4 โลก | เดย์ |
| 2566 | Ghost Rookie ผีมือใหม่ | วิน |
ผลงาน > งานพากษ์

| ปี | ​ เรื่อง | บทบาท |
| --- | --- | --- |
| 2562 | How To Train You Dragon 3 อภินิหารไวกิ้งพิชิตมังกร 3​ | ฮิคคัพ |
ผลงาน > เพลง

| ปี | เพลง | ร้องร่วมกับ | หมายเหตุ   |
| --- | --- | --- | --- |
| 2561 | รักหวานบ้านวุ่น | ธัญญวีร์ ชุณหสวัสดิกุล | ประกอบละคร รักหวานบ้านวุ่น |
| 2561 | ในเมื่อมันคือรัก | กรกฎ ตุ่นแก้ว | ประกอบละคร เจ้าสาวช่างยนต์ |
| 2561 | ปันรัก “ด้วยสองมือเรา” | รวมนักแสดง​ช่อง 7HD | ประกอบโครงการ 7 สีปันรักให้โลก ปีที่ 10 |
| 2563 | นอกสายตา | ร้องเดี่ยว | ประกอบละคร พรหมพิศวาส |
| 2563 | คิดได้ (Too Little, Too Late)​ | นพเก้า เดชาพัฒนคุณ | BOYFRIENDS Project |
| 2567 | FWB (Fan With Benefit) | ร้องเดี่ยว | เพลงประกอบซีรีส์ วันดีวิทยา |
ผลงาน > มิวสิควีดีโอ

| ปี | เพลง | ศิลปิน |
| --- | --- | --- |
| 2558 | หลุมรัก | อินสติงก์ |
| 2559 | ไว้ใจ | KLEAR |
| 2560 | ไกลเท่าเดิม | อินสติงก์ |
| 2561 | ทานข้าวกันไหม | พลพล |
| 2562 | SRY(SORRY) | ฟักกลิ้ง ฮีโร่ ft.Maiyarap |
| 2563 | พูดเหมือนจำ ทำเหมือนเดิม | นิว จิ๋ว |
| 2564 | หมดความหมาย | Potato |
| 2565 | ถ้าเธอรู้ว่าฉันเหงา (if only) | Fang |
| 2566 | เพลงที่เราเคยฟังด้วยกัน | Tippsy |
ผลงาน > พิธีกร

| ปี | ​รายการ | ออกอากาศ |
| --- | --- | --- |
| 2560-2561 | SPOTLIGHT ON TV | ช่อง 7 HD |
| 2562 | เส้นทางบันเทิง | ช่อง 7 HD |
ผลงาน > คอนเสิร์ต

| ปี | ​ ชื่องาน | วันที่ | สถานที่จัด |
| --- | --- | --- | --- |
| 2563 | BE MY BOYFRIENDS | 19 ธันวาคม | Union Hall 2, Union Mall |
รางวัล

| ปี พ> ศ. | รางวัล | สาขา | ผลรางวัล | ผลงานที่เข้าชิง |
| --- | --- | --- | --- | --- |
| 2558 | The Cleo Most Eligible Bachelor 2016 | ตำแหน่งชนะเลิศ | ได้รับรางวัล |  |
| 2560 | Thailand Fever Awards 2017 | รางวัลดาวรุ่งชายฟีเวอร์ 2017 | ได้รับรางวัล | รักหวานบ้านวุ่น |
| 2562 | STARPICS THAI FILMS AWARDS ครั้งที่ 17 | รางวัลผู้แสดงสมทบชายดีเด่น | เสนอชื่อเข้าชิง | แสงกระสือ |
| 2562 | รางวัลชมรมวิจารณ์บันเทิง ครั้งที่ 28 | รางวัลผู้แสดงสมทบชายดีเด่น | เสนอชื่อเข้าชิง | แสงกระสือ |
| 2562 | Kazz Awards 2018 | สาขาหน้าใหม่มาแรง (ชาย) | เสนอชื่อเข้าชิง |  |
| 2563 | Kazz Awards 2020 | รางวัลนักแสดงดาวรุ่งชายแห่งปี | เสนอชื่อเข้าชิง |  |
| 2563 | Kazz Awards 2020 | หนุ่มปังแห่งปี 2020 | ได้รับรางวัล |  |
| 2565 | Rakdaradotcom Award ครั้งที่2 | นักแสดงสมทบชายยอดเยี่ยม | ได้รับรางวัล | รหัสริษยา |
แหล่งข้อมูลอื่น

สพล อัศวมั่นคง ที่อินสตาแกรม
กีฬาฟันดาบในโอลิมปิกฤดูร้อน 2012 – เอเป้บุคคลชาย

| เอเป้บุคคลชาย ในโอลิมปิกครั้งที่ 30 |
| --- | --- |

สนาม: เอ็กซ์เซล ลอนดอน
วันที่: 1 สิงหาคม
จำนวนนักกีฬา: 30 คน  จาก 24 ประเทศ
← 20082016 →
| ฟันดาบ  โอลิมปิกฤดูร้อน 2012  |
| --- | --- | --- | --- | --- |
| ประเภทฟอยล์ |   | บุคคลชาย |   | บุคคลหญิง |
|  |   | ทีมชาย |   | ทีมหญิง |
| ประเภทเอเป้ |   | บุคคลชาย |   | บุคคลหญิง |
|  |   |  |   | ทีมหญิง |
| ประเภทเซเบอร์ |   | บุคคลชาย |   | บุคคลหญิง |
|  |   | ทีมชาย |   |  |
ExCel Exhibition Centre
กีฬาฟันดาบในโอลิมปิกฤดูร้อน 2012 ประเภทเอเป้บุคคลชาย
แข่งขัน วันที่ 1 สิงหาคม 2555
สนามการแข่งขัน : ExCel Exhibition Center
นักกีฬาเข้าร่วมการแข่งขัน 30 คน จาก 24 ประเทศ
โปรแกรมการแข่งขัน

แข่งขันวันที่ 1 สิงหาคม 2555 (ตามเวลาของประเทศสหราชอาณาจักร)
| เวลาการแข่งขัน | รอบการแข่งขัน |
| --- | --- |
09.00 น.: รอบ 32 คน
11.15 น.: รอบ 16 คน
12.30 น.: รอบก่อนรองชนะเลิศ
17.30 น.: รอบรองชนะเลิศ
19.10 น.: รอบชิงเหรียญทองแดง
20.00 น.: รอบชิงเหรียญทอง